title: Директива 2003/122/Евратом на Съвета от 22 декември 2003 година относно контрола на високоактивните закрити радиоактивни източници и безстопанствените източници

text:
Важна правна забележка

|

32003L0122

Официален вестник n° L 346 , 31/12/2003 стр. 0057 - 0064 специално чешко издание глава 15 том 07 стр. 694  - 701 специално испанско издание глава 15 том 07 стр. 694  - 701 специално унгарско издание глава 15 том 07 стр. 694  - 701 специално литвийско издание глава 15 том 07 стр. 694  - 701 LV.ES глава 15 том 07 стр. 694  - 701 MT.ES глава 15 том 07 стр. 694  - 701 PL.ES глава 15 том 07 стр. 694  - 701 SK.ES глава 15 том 07 стр. 694  - 701 специално словенско издание глава 15 том 07 стр. 694  - 701

		20031222Директива 2003/122/Евратом на Съветаот 22 декември 2003 годинаотносно контрола на високоактивните закрити радиоактивни източници и безстопанствените източнициСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност за атомна енергия, и по-специално член 31, параграф 2 и член 32 от него,като взе предвид предложението на Комисията, изготвено след получаване на становището на група лица, определени от Научния и технически комитет измежду научни експерти от държавите-членки, в съответствие с член 31 от Договора,след консултация с Европейския икономически и социален комитет,като взе предвид становището на Европейския парламент [1],като има предвид, че:(1) Член 30 от Договора изисква установяването в Общността на основни стандарти за здравната защита на населението и на работниците от опасности, произтичащи от йонизиращи лъчения.(2) Директива 96/29/Евратом на Съвета от 13 май 1996 г. за постановяване на основните норми на безопасност за защита на здравето на работниците и населението срещу опасностите, произтичащи от йонизиращото лъчение [2] се вписва в поредицата от директиви, установяващи основните стандарти за безопасност от 1959 г.(3) Член 4, параграф 1, буква д) от Директива 96/29/Евратом изисква предварително разрешение за някои дейности, по-конкретно използването на радиоактивни източници за промишлена радиография или обработката на продукти или изследвания, или облъчване на хора с терапевтична цел. Уместно е това изискване да се разшири върху всички дейности, свързани с използването на високоактивни радиоактивни източници, с цел да се намали вероятността от аварии с участието на такива източници.(4) До издаването на разрешението следва да съществуват съответни уговорки и разпоредби за безопасно управление на източниците.(5) Международната агенция за атомна енергия (МААЕ) издава правила за безопасен превозна радиоактивни материали, включващи граничните стойности на активност за изискванията на разпоредбите, които следва да предоставят подходяща основа за определянето на високоактивните закрити радиоактивни източници, попадащи в обхвата на настоящата директива [3].(6) В Директива 96/29/Евратом са предвидени гранични стойности за освобождаване от изискванията за деклариране на дадена дейност пред съответните органи. Тези стойности са били определени в посочената директива на основата на незначително малката степен на опасност. Тъй като изискванията на настоящата директива следва да не товарят държателите на малки източници с административна тежест, която е несъразмерна с възможното увреждане на здравето, определението за високоактивни радиоактивни източници следва да не се разпростира под граничните стойности за освобождаване на дейностите от деклариране, предвидени в Директива 96/29/Евратом.(7) Изпращането на закрити източници между държавите-членки е предмет на процедурата, определена с Регламент (Евратом) № 1493/93 на Съвета от 8 юни 1993 г. относно доставките на радиоактивни вещества между държавите-членки [4].(8) Въпреки че законовите изисквания, произтичащи от действащото законодателство на общностно равнище и на национално равнище, гарантират основната защита, високоактивните източници все още представляват значителна потенциална опасност за човешкото здраве и за околната среда и следователно е нужно да бъдат обект на строг контрол от момента на тяхното производство до предаването им на признати съоръжения за дълговременно съхраняване или обезвреждане.(9) Предотвратяването на радиационни инциденти и наранявания изисква да се знае, регистрира и проверява местоположението на всеки високоактивен източник от производството или вноса на източника в Общността до предаването му на одобрено предприятие за дълговременното му съхраняване или обезвреждането му, или до износа му извън пределите на Общността. Промяната в обстановката с високоактивния източник, например промяната на неговото местоположение или използване, следва също да бъде вписвана и нотифицирана. Следва да няма никаква физическа или финансова пречка за повторното използване, рециклиране или изхвърляне, подходящи за такива източници, когато излязат от употреба по обосновано предвидими причини.(10) Случаите с непреднамерено облъчване следва да бъдат нотифицирани на компетентните органи.(11) Движението на високоактивните източници в рамките на Общността прави необходимо хармонизирането на контрола на тези източници и на информацията за такива източници чрез прилагане на минимални критерии.(12) Опитът показва, че въпреки наличието на съответната регулаторна рамка все пак може да съществува опасност от загубване на контрол върху високоактивните източници. Освен това съществуването на безстопанствени източници, резултат от минали дейности, изисква поемането на специфични инициативи.(13) Съответно е необходимо да се предостави идентификацията, маркировката и регистрирането на всеки високоактивен източник, както и осигуряването на специално обучение и осведомяване на всички лица, участващи в дейности, свързани с използването на източниците. Въпреки това обозначаването чрез гравиране или отпечатване върху източника, извършвано от лица, различни от производителя, може да създаде проблеми и следва да се избягва. Желателно е също така да се предостави съответното обучение и осведомяване на лицата, които могат случайно да имат контакт с безстопанствен източник.(14) Необходимо е също така да се предоставят съответните средства за обработка на безстопанствени високоактивни източници за международно сътрудничество и обмен на информация в тази област, проверки и, най-накрая, финансови средства за случаите, в които първоначалният държател или не може да бъде идентифициран, или дори и да бъде идентифициран, е в несъстоятелност.(15) Държавите-членки следва да определят правила за прилагане на санкции в случай на нарушаване на разпоредбите на настоящата директива и да гарантират тяхното изпълнение. Тези санкции следва да бъдат ефективни, пропорционални и възпиращи.ПРИЕ НАСТОЯЩОТО РЕШЕНИЕ:Член 1Цел и обхват1. Настоящата директива има за цел да предотвратява излагането на работниците и населението на йонизиращи лъчения поради недостатъчен контрол на високоактивни закрити радиоактивни източници и безстопанствени източници и да хармонизира действащия контрол в държавите-членки, като определя специфичните изисквания, които гарантират, че всеки източник е поставен под контрол.2. Настоящата директива се прилага за високоактивни източници, както е определено в член 2. Държавите-членки могат да изключат от обхвата на настоящата директива източниците, след като тяхната активност падне под граничните стойности, определени в Директива 96/29/Евратом.3. Минималните задължения, произтичащи от настоящата директива, допълват онези, определени в Директива 96/29/Евратом.Член 2ОпределенияЗа целите на настоящата директива се прилагат следните определения:a) "безстопанствен източник" означава закрит източник, чието ниво на активност към момента на неговото откриване надвишава граничните стойности за освобождаване на дейностите от деклариране, посочени в член 3, параграф 2, буква а) от Директива 96/29/Евратом, и който не е под регулаторен контрол било поради това, че никога не е бил обект на такъв контрол, било поради това, че е бил изоставен, загубен, скрит, откраднат или прехвърлен на нов притежател, без за това да е бил нотифициран в надлежната форма компетентният орган и без да е бил информиран получателят;б) "високоактивен източник", наричан по нататък "източник", означава закрит източник, съдържащ радионуклид, чиято активност към момента на производството му или, ако този момент не е известен, към момента на пускането му на пазара е равна или по-голяма от съответната активност, определена в приложение 1;в) "дейност" означава дейност, така както е определена в Директива 96/29/Евратом;г) "разрешение" означава разрешение при поискване, издадено от компетентните органи, за упражняване на дейност, свързана с обработката на източник;д) "компетентен орган" означава всеки орган, определен от държавата-членка да извършва задачите в съответствие с настоящата директива;е) "източник, изваден от употреба" означава източник, който вече не се използва, нито е предназначен за употреба при дейността, за която е било издадено разрешението;ж) "държател" означава всяко физическо или юридическо лице, което носи отговорност за даден източник по силата на националното законодателство, включително производители, доставчици и ползватели на източници, като се изключат признатите предприятия;з) "производител" означава всяко физическо или юридическо лице, което произвежда източник;и) "признато предприятие" означава инсталация, разположена на територията на държавата-членка, която има разрешение от компетентните органи на тази държава-членка в съответствие с разпоредбите на националното законодателство за дългосрочно съхраняване или обезвреждане на източници, или надлежно разрешено предприятие по силата на националното законодателство за временно съхраняване на източници;й) "работник, изложен на лъчение" означава работник, така както е определен от Директива 96/29/Евратом;к) "закрит източник" означава източник, така както е определен в Директива 96/29/Евратом, включващ, когато е целесъобразно, капсулата, в която се намират радиоактивните материали и която е неразделна част от източника;л) "доставчик" означава всяко физическо или юридическо лице, което доставя или осигурява на разположение източник;м) "прехвърляне" на източник означава прехвърляне на един източник от един държател на друг;н) "контейнер на източника" означава обвивката на закрит източник, която не е неразделна част от източника, а е предназначена за транспортиране, обработване и др.Член 3Разрешение1. Държавите-членки задължават притежателя да получи предварително разрешение за всяка дейност, свързана с източник, включително за придобиване на източник.2. Преди да издадат разрешение, държавите-членки гарантират, че:a) съответните договорености, включително тези, произтичащи от настоящата директива, са направени за безопасното управление на източниците, включително в момента на тяхното изваждане от употреба. Тези последни договорености могат да предвиждат прехвърлянето на тези източници на доставчика или тяхното предаване на признато предприятие, или задължение за производителя или за доставчика да приеме тези източници;б) взети са съответните мерки чрез финансови гаранции или всякакви други подобни средства, подходящи за съответния източник, за безопасното управление на източниците, когато бъдат извадени от употреба, включително когато притежателят им е в несъстоятелност или прекрати своята дейност.3. Държавите-членки гарантират разрешението да включва:a) отговорности;б) минималната компетентност на персонала, включително осведомяване и обучение;в) минималните критерии за изпълнение на източниците, техните контейнери и останалото оборудване;г) изискванията съгласно процедурите и съобщенията при извънредни ситуации;д) правилата за работа, които да бъдат спазвани;е) поддръжката на оборудването, източниците и контейнерите;ж) правилното управление на извадените от употреба източници, включително споразуменията относно прехвърлянето при необходимост на тези източници на доставчика, на друг упълномощен държател или на признато предприятие.Член 4ПрехвърлянеДържавите-членки установяват система, даваща възможност за информиране по най-удачния начин за отделните прехвърляния на източници.Член 5Регистри1. Притежателят води регистри за всички източници, които са под негова отговорност, като отбелязва също така тяхното местоположение и прехвърляне. Тези регистри съдържат по-конкретно данните, установени в приложение II. Тази информация може да бъде вписана в стандартния формуляр съгласно параграф 5.2. Държателят предоставя на компетентния орган копие от посочените в параграф 1 регистри в електронна или писмена форма за всички или на някои от тях, посочени в параграф 1, в зависимост от възприетите критерии в съответната държава-членка:- към момента на създаване на такива регистри, в разумен срок, а именно веднага щом бъде възможно след придобиване на източника,- на равни интервали от време, които се определят от държавите-членки/компетентните органи, но най-много на дванадесет месеца,- в случай на промяна на посочената във формуляра ситуация,- при закриване на регистрите за определен източник, в разумен срок, когато държателят вече не държи този източник; в този случай се включват също така името на притежателя или на признатото предприятие, на когото или на която е прехвърлен източникът,- при закриването на такива регистри, в разумен срок, когато държателят вече не държи никакъв източник, както и- по искане на компетентния орган.Тези регистри са на разположение на компетентния орган за провеждане на евентуална проверка.3. Компетентните органи съхраняват регистрите на признатите предприятия и на източниците, които държат. Тези регистри включват по-конкретно съответните радионуклиди, активността им към момента на производство или, когато тази активност не е известна, активността им към момента на първото пускане на пазара или към момента, в който държателят е придобил източника, както и типа на източника.4. Компетентните органи поддържат регистрите актуализирани, като отчитат, наред с останалите фактори, и прехвърлянията.5. Комисията предоставя в електронен формат стандартния формуляр за регистрация, определен в приложение II.6. Съгласно процедурата, посочена в член 17, Комисията може да актуализира изискваната информация, установена в приложение II, както и стандартния формуляр, предвиден за регистрация и установен в приложение II.Член 6Изисквания към държателитеВсеки държател на източници:а) гарантира, че съответните изпитвания, като например изпитвания за херметичност, отговарят на международните стандарти, са редовно изпълнявани с цел контролирането и поддържането на целостта на всеки източник;б) има грижата редовно, на определени интервали от време, които могат да се определят от държавите-членки, да потвърждава, че всеки източник, а когато това е необходимо, и оборудването, в което се намира източникът, се намират винаги на мястото на тяхното използване или съхранение и са във видимо добро състояние;в) гарантира, че всеки стационарен или мобилен източник е предмет на подходящи документирани мерки, като например писмени протоколи и процедури, целящи да предотвратят нерегламентиран достъп, както и загуба или кражба на източника или поражения, причинени от огън, каквито източникът би могъл да претърпи;г) известява своевременно компетентния орган за загуба, кражба или нерегламентирана употреба на източника, извършва проверка на целостта на всеки източник след всеки инцидент, включително пожар, който би могъл да го повреди, и информира компетентния орган за тези събития, а при необходимост — за предприетите мерки;д) връща всеки изваден от употреба източник на доставчика или го предава на признато предприятие, или го прехвърля на друг упълномощен държател, освен ако няма друго разрешение от компетентния орган, в разумен срок след изваждането му от употреба;е) проверява преди прехвърлянето дали получателят притежава съответното разрешение;ж) своевременно нотифицира компетентния орган за всеки инцидент или авария, от които произтича непреднамерено облъчване на работник или на лице от населението.Член 7Идентификация и обозначение1. Производителят поставя идентификация или, в случай че източниците са внесени отвън в Общността, доставчикът гарантира, че всеки източник носи един-единствен идентификационен номер. Този номер се гравира или отпечатва върху източника, когато това е възможно.Този номер се гравира или отпечатва също така и върху контейнера на източника. Ако това е невъзможно или в случай че са използвани транспортни контейнери втора употреба, върху контейнера на източника фигурират поне данните за естеството на източника.Производителят или доставчикът гарантират, че контейнерът на източника, а когато това е възможно, и самият източник са маркирани или носят съответния предупредителен знак за радиационна опасност.Производителят предоставя снимка на дизайна на всеки произведен източник и на типичния контейнер на източника.2. Държателят гарантира, че всеки от източниците е съпроводен от писмена информация, която посочва, че източникът е идентифициран и е обозначен в съответствие с параграф 1 и че маркировките и знаците, посочени в параграф 1, остават четливи. Информацията включва снимки на източника, неговия контейнер, транспортната му опаковка и устройството или оборудването, ако е уместно.Член 8Обучение и осведомяване1. Когато организира осведомяването и обучението в областта на радиационната защита в съответствие с член 22 от Директива 96/29/Евратом, държателят гарантира, че такова обучение включва специфичните изисквания по отношение на безопасно управление на източниците.Осведомяването и обучението акцентират по-конкретно върху необходимите изисквания в областта на безопасността и включват конкретни данни за възможните последствия от загубване на необходимия контрол върху източниците.Осведомяването и обучението се повтарят периодично и са документирани с цел достатъчната подготовка на съответните работници за такъв вид инциденти.Съответната информация и обучението са насочени към работниците, изложени на лъчение.2. Държавите-членки насърчават към това, служителите и работниците в предприятия, в които е възможно да бъдат открити или обработени безстопанствени източници (например големи складови площадки за метален скрап или големи инсталации за преработка на метален скрап), както и служителите и работниците от важните транспортни възли (например митническите пунктове) да бъдат:а) осведомявани, че е възможно да имат контакт с източник;б) информирани и обучавани за зрително откриване на източници и техните контейнери;в) информирани за основните данни по отношение на йонизиращите лъчения и тяхното въздействие;г) информирани и обучавани за мерките, които да предприемат на място в случай на откриване или подозрение за наличие на източник.Член 9Безстопанствени източници1. Държавите-членки гарантират, че компетентните органи са подготвени или са изготвили разпоредби, по-специално по отношение на разпределение на отговорностите, за откриването на безстопанствените източници и справянето в случай на радиационна опасност, дължаща се на безстопанствени източници, както и дали са предвидени съответните планове и мерки за намеса.2. Държавите-членки гарантират, че своевременно е предложена на лицата, които обичайно не участват в операции, свързани с изисквания за радиационна защита, и които подозират наличието на безстопанствен източник, съответна консултация и специализирана техническа помощ. Основната цел на тази консултация и помощ е радиационната защита на работниците и населението, както и обезопасяването на източника.3. Държавите-членки стимулират изграждането на системи за откриване на безстопанствени източници, там където обикновено се предполага, че могат да се намират безстопанствени източници, например на големите складови площадки за метален скрап и големите инсталации за рециклиране на метален скрап, или ако е необходимо, на големите транспортни възли, като например митническите пунктове.4. Държавите-членки гарантират, че кампаниите са организирани, когато се налага, за откриването на безстопанствените източници, останали от минали дейности.Тези кампании могат да включват финансовото участие на държавите-членки в разходите за откриването, управлението и обезвреждането на източниците, както и проучване на архивите на органи като митниците, както и на архивите на държателите, като например изследователски институти, лаборатории за изпитване на материали или болници.Член 10Финансови гаранции за безстопанствени източнициДържавите-членки гарантират, че на базата на договорености, установени от държавите-членки, се въвежда система за финансово гарантиране или равностойно средство за покриване на разходите по дейностите, свързани с откриването на безстопанствени източници, и разходите за действията, които биха могли да произтекат от прилагането на изискванията, определени в член 9.Член 11Международно сътрудничество и обмен на информацияВсяка държава-членка обменя своевременно информация и сътрудничи с останалите държави-членки или съответните трети страни, както и със съответните международни организации във връзка със загуби, преместване, кражби или откриване на източници, както и за мониторинга и разследването, свързани с тях, без да накърнява изискванията за поверителност, които се спазват в тази област, както и съответните национални правила.Член 12ИнспекцииДържавите-членки въвеждат или запазват система за инспекции, за да приведат в сила разпоредбите, въведени в съответствие с настоящата директива.Член 13Компетентен орган1. Държавите-членки определят компетентния орган, който да отговаря за успешното изпълнение на задачите в съответствие с настоящата директива.2. Държавите-членки изпращат на Комисията името и адреса на компетентния орган и посочват всички необходими данни за бързото установяване на контакт с този орган.3. Когато в една и съща държава-членка има повече от един компетентен орган, тази държава-членка посочва място за контакт, което отговаря за осигуряването на връзките с кореспондентите в други държави-членки.4. Държавите-членки изпращат на Комисията всички изменения в данните, посочени в параграфи 2 и 3.5. Комисията съобщава информацията, посочена в параграфи 2, 3 и 4, на всички компетентни органи в Общността и я публикува периодично в Официален вестник на Европейския съюз на интервал максимум две години.Член 14Доклад за натрупания опитНай-късно до 31 декември 2010 г. държавите-членки предоставят доклад на Комисията за натрупания опит при прилагането на настоящата директива, включително за прегледа на последствията, произтичащи от член 1, параграф 2.На тази основа Комисията представя доклад на Европейския парламент, Съвета и Икономическия и социален комитет.Член 15СанкцииДържавите-членки определят приложимите санкции в случай на нарушение на национални разпоредби, приети съгласно настоящата директива. Санкциите са ефективни, пропорционални и възпиращи.Член 16Транспониране1. Държавите-членки въвеждат в сила необходимите законови, подзаконови и административни разпоредби , за да се съобразят с настоящата директива преди 31 декември 2005 г.Държавите членки могат да предвидят по отношение на източниците, пуснати на пазара преди датата, посочена в първа алинея, че:а) членове от 3 до 6 не се прилагат преди 31 декември 2007 г.;б) член 7 не се прилага, освен за долупосочените изисквания, които се прилагат най-късно от 31 декември 2007 г.:- държателят гарантира, че всеки от тези източници, ако е възможно, както и контейнерът на източника са придружени от писмена информация, позволяваща идентификацията на източника и неговото естество,- държателят гарантира, че всеки от тези източници, ако е възможно, както и контейнерът на източника са етикетирани със съответния предупредителен знак за радиационна опасност.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на разпоредбите от националното си законодателство в областта, регулирана от настоящата директива, както и за таблицата, която указва как разпоредбите на настоящата директива отговарят на приетите национални разпоредби.Член 17КомитетПри изпълнение на задачите, предвидени в член 5, параграф 6, Комисията си съдейства с Консултативен комитет, съставен от представители на държавите-членки и председателстван от представителя на Комисията.Представителят на Комисията предоставя на Комитета проект за мерките, които следва да се вземат. Комитетът дава становището си по проекта в срок, който може да бъде определен от председателя в зависимост от спешността на въпроса, а ако е необходимо, и чрез гласуване.Становището на комитета се вписва в протокол; освен това всяка държава-членка има право да изиска нейната позиция да бъде записана в този протокол.Комисията отчита в най-голяма степен становището, дадено от комитета. Тя информира комитета за начина, по който е отразила неговото становище.Член 18Влизане в силаНастоящата директива влиза в сила в деня на нейното публикуване в Официален вестник на Европейския съюз.Член 19Адресати на настоящата директива са държавите-членки.Съставено в Брюксел на 22 декември 2003 година.За СъветаПредседателA. Matteoli[1] Становище от 18 ноември 2003 г. (все още непубликувано в Официален вестник).[2] ОВ L 159, 29.6.1996 г., стр. 1.[3] Серии по безопасност на МААЕ № TS-R-1 (ST-1, редактирано издание), Виена, 2000 г.[4] ОВ L 148, 19.6.1993 г., стр. 1.--------------------------------------------------20031222ПРИЛОЖЕНИЕ IНива на активностЗа радионуклидите, които не фигурират в таблицата по-долу, но които са посочени в приложение I, таблица А към Директива 96/29/Евратом, съответното ниво на активност е една стотна от съответната дадена стойност на А1 от Регламента на МААЕ за безопасно транспортиране на радиоактивни материали [1].Елемент (атомен номер) | Радионуклид | Ниво на активност (Bq) |Желязо (26) | Fe-55 | 4 × 1011 |Кобалт (27) | Co-60 | 4 × 109 |Селен (34) | Se-75 | 3 × 1010 |Криптон (36) | Kr-85 | 1 × 1011 |Стронций (38) | Sr-90 [2] | 3 × 109 |Паладий (46) | Pd-103 [2] | 4 × 1011 |Йод (53) | I-125 | 2 × 1011 |Цезий (55) | Cs-137 [2] | 2 × 1010 |Прометий (61) | Pm-147 | 4 × 1011 |Годолиний (64) | Gd-153 | 1 × 1011 |Тулий (69) | Tm-170 | 3 × 1010 |Иридий (77) | Ir-192 | 1 × 1010 |Талий (81) | Tl-204 | 1 × 1011 |Радий (88) | Ra-226 [3] | 2 × 109 |Плутоний (94) | Pu-238 [2] | 1 × 1011 |Америций (95) | Am-241 [3] | 1 × 1011 |Калифорний (98) | Cf-252 | 5 × 108 |[1] TS-R-1 (ST-1, редактирано издание), — Международна агенция за атомна енергия (МААЕ), Виена, 2000 г.[2] Нивото на активност включва приноса на дъщерните нуклиди с период на полуразпад, по-малък от десет дни.[3] Включително неутронните източници с Берилий.--------------------------------------------------20031222ПРИЛОЖЕНИЕ II+++++ TIFF +++++--------------------------------------------------


title: Директива на Съвета от 27 юли 1976 година за сближаването на законодателствата на държавите-членки относно пътепоказателните лампи на моторни превозни средства и техните ремаркета

text:
Важна правна забележка

|

31976L0759

Официален вестник n° L 262 , 27/09/1976 стр. 0071 - 0084 специално финландско издание: глава 13 том 5 стр. 0100  специално гръцко издание: глава 13 том 4 стр. 0042  специално шведско издание: глава 13 том 5 стр. 0100  специално испанско издание: глава 13 том 5 стр. 0110  специално португалско издание глава 13 том 5 стр. 0110  специално чешко издание глава 13 том 003 стр. 191  - 204 специално испанско издание глава 13 том 003 стр. 191  - 204 специално унгарско издание глава 13 том 003 стр. 191  - 204 специално литвийско издание глава 13 том 003 стр. 191  - 204 LV.ES глава 13 том 003 стр. 191  - 204 MT.ES глава 13 том 003 стр. 191  - 204 PL.ES глава 13 том 003 стр. 191  - 204 SK.ES глава 13 том 003 стр. 191  - 204 специално словенско издание глава 13 том 003 стр. 191  - 204

		19760727Директива на Съветаот 27 юли 1976 годиназа сближаването на законодателствата на държавите-членки относно пътепоказателните лампи на моторни превозни средства и техните ремаркета(76/759/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Дoговора за създаване на Европейската икономическа общност, и по-специално член 100 от него,като взе предвид предложението на Комисията,като взе предвид становището на Асамблеята [1],като взе предвид становището на Икономическия и социален комитет [2],като има предвид, че техническите изисквания, на които моторните превозни средства трябва да отговарят съгласно националните законодателства, наред с другото се отнасят и за техните пътепоказателни лампи;като има предвид, че тези изисквания се различават в различните държави-членки; като има предвид, че поради това е необходимо всички държави-членки да приемат едни и същи изисквания или в допълнение към, или на мястото на съществуващите при тях правила, по-специално за да може процедурата за типово одобрение на ЕИО, която е предмет на Директива 70/156/ЕИО на Съвета от 6 февруари 1970 година за сближаване на законодателствата на държавите-членки относно типовото одобрение на моторни превозни средства и техните ремаркета [3], да се въведе за всички типове превозни средства;като има предвид, че в Директива 76/756/ЕИО [4] Съветът е определил общите изисквания за инсталирането на светлинни и светлинно-сигнални устройства на моторни превозни средства и техните ремаркета;като има предвид, че една хармонизирана процедура за типово одобрение на пътепоказателните лампи създава възможност всяка държава-членка да проверява съответствието с общите конструктивни и изпитвателни изисквания и да информира останалите държави-членки за своите констатации чрез изпращане на копие от попълненото за всеки тип пътепоказателна лампа сертификат за типово одобрение; като има предвид, че поставянето на знак за типово одобрение на ЕИО за компонент върху всички пътепоказателни лампи, които са произведени в съответствие с одобрения тип, премахва необходимостта от технически проверки на тези пътепоказателни лампи в другите държави-членки;като има предвид, че е желателно да се вземат под внимание техническите изисквания, приети от Икономическата комисия за Европа на Обединените нации в нейния Регламент № 6 ("Единни разпоредби за одобрение на пътепоказатели за моторни превозни средства (с изключение на мотоциклети) и техните ремаркета") [5], който е приложен към Споразумението от 20 март 1958 г. относно приемането на единни условия за одобрение и взаимно признаване на одобрения на оборудване и части за моторни превозни средства;като има предвид, че сближаването на националните законодателства относно моторните превозни средства предполага взаимно признаване от държавите-членки на провежданите от всяка от тях проверки въз основа на общите изисквания,ПРИЕ НАСТОЯЩАТА ДИРЕКТИВА:Член 11. Всяка държава-членка издава типово одобрение на ЕИО за компонент за всеки тип пътепоказателна лампа, която отговаря на определените в Приложения 0, I, III, IV и V конструктивни и изпитвателни изисквания.2. Държавата-членка, която е издала типово одобрение на ЕИО за компонент, предприема необходимите мерки за извършване на проверка дали производствените модели съответстват на одобрения тип, доколкото е необходимо и при нужда, в сътрудничество с компетентните органи в другите държави-членки. Тази проверка се ограничава до извършване на проверки на място.Член 2За всеки тип пътепоказателна лампа, която държавите-членки одобряват съгласно член 1, същите издават на производителя или на негов упълномощен представител знак за типово одобрение на ЕИО за компонент, съгласно посочения в приложение III образец.Държавите-членки предприемат всички подходящи мерки, за да предотвратят използването на знаци, които могат да предизвикат объркване между пътепоказателни лампи, които са типово одобрени съгласно член 1 и други устройства.Член 31. Никоя държава-членка не може да забранява пускането на пазара на пътепоказателни лампи на основания, свързани с тяхната конструкция или метод на функциониране, ако те са обозначени със знака за типово одобрение на ЕИО за компонент.2. Независимо от това държава-членка може да забранява пускането на пазара на пътепоказателни лампи, обозначени със знака за типово одобрение на ЕИО за компоненти, които постоянно не съответстват на одобрения тип.Съответната държава незабавно уведомява останалите държави-членки и Комисията за предприетите мерки, като посочва причините за своето решение.Член 4В срок от един месец компетентните органи на всяка държава-членка изпращат на компетентните органи на останалите държави-членки копие от сертификатите за типово одобрение на компоненти, пример за което е даден в приложение II, попълнени за всеки тип пътепоказателна лампа, която те одобряват или отказват да одобрят.Член 51. Ако държавата-членка, която е издала типово одобрение на ЕИО за компонент установи, че определен брой пътепоказателни лампи, обозначени с един и същи знак за типово одобрение на ЕИО за компоненти, не съответстват на типа, който тя е одобрила, съответната държава-членка предприема необходимите мерки, с които да гарантира, че производствените модели съответстват на одобрения тип. Компетентните органи на въпросната държава-членка уведомяват компетентните органи на останалите държави-членки за предприетите мерки, които при постоянно несъответствие могат да стигат до отнемане на типово одобрение на ЕИО за компоненти. При получаване на информация от компетентните органи на друга държава-членка за такова несъответствие споменатите органи предприемат същите мерки.2. Компетентните органи на държавите-членки взаимно се информират в срок от един месец за всяко отнемане на типово одобряване на ЕИО за компонент, както и за причините за тази мярка.Член 6Във всяко решение, което е взето съгласно приетите в изпълнение на настоящата директива разпоредби, за отказ за издаване или за отнемане на типово одобрение за компонент за пътепоказателна лампа, или за забрана за нейното пускане на пазара или употреба, подробно се посочват причините, на които се основава съответното решение. Заинтересованата страна се уведомява за тези решения, като същевременно се уведомява за средствата за правна защита, с които разполага съгласно действащото законодателство в държавите-членки, както и за сроковете, в които могат да се упражнят тези средства за правна защита.Член 7Никоя държава-членка не може да отказва да издава типово одобрение на ЕИО или национално типово одобрение на превозно средство на основания, свързани с неговите пътепоказателни лампи, ако същите са обозначени със знака за типово одобрение на ЕИО за компоненти и са монтирани в съответствие с предвидените в Директива 76/756/ЕИО изисквания.Член 8Никоя държава-членка не може да отказва или да забранява продажбата, регистрацията, въвеждането в експлоатация или употребата на превозно средство на основания, свързани с неговите пътепоказателни лампи, ако същите са обозначени със знака за типово одобрение на ЕИО за компоненти и са монтирани в съответствие с предвидените в Директива 76/756/ЕИО изисквания.Член 9По смисъла на настоящата директива "превозно средство" означава всяко моторно превозно средство, което е предназначено за употреба по пътищата, с или без каросерия, най-малко с четири колела и максимална проектна скорост над 25 км/ч, както и неговите ремаркета, с изключение на превозни средства, които се движат по релси, селскостопански трактори и машини, и строителна техника.Член 10Всички изменения и допълнения, които са необходими за коригиране на изискванията на приложенията, за да се отчете техническият прогрес, се приемат в съответствие с процедурата, предвидена в член 13 от Директива 70/156/ЕИО.Член 111. Държавите-членки приемат и обнародват преди 1 юли 1977 г. разпоредбите, които са необходими за спазване на настоящата директива, и незабавно информират за това Комисията. Те прилагат тези разпоредби най-късно от 1 октомври 1977 г.2. След като бъдат уведомени за настоящата директива, държавите-членки гарантират и своевременното информиране на Комисията, за да може същата да представи забележките си по всеки проект за законови, подзаконови и административни разпоредби, които те възнамеряват да приемат в обсега на материята, уредена с настоящата директива.Член 12Адресати на настоящата директива са държавите-членки.Съставено в Брюксел на 27 юли 1976 година.За СъветаПредседателM. van der Stoel[1] ОВ 28, 17.2.1967 г., стр. 458/67.[2] ОВ 224, 5.12.1966 г., стр. 3802/66.[3] ОВ L 42, 23.2.1970 г., стр. 1.[4] ОВ L 262, 27.9.1976 г., стр. 1.[5] Икономическа комисия за Европа, документ Е/ЕСЕ/324, допълнение 5 от 22 май 1967 г.--------------------------------------------------19760727Списък на приложениятаПриложение 0 [*] — Определение, общи технически условия, интензитет на светлинно излъчване, процедура за изпитване, цвят на излъчваната светлина, съответствие на производствотоПриложение I [*] — Категории пътепоказателни лампи: минимални ъгли, които се изискват за разпределението на светлината в пространствотоПриложение II — Образец на сертификат за типово одобрение на ЕИО за компонентПриложение III - Допълнение: Примерен знак за типово одобрение на ЕИО за компонентПриложение IV [*] — Фотометрични измерванияПриложение V [*] — Цвят на излъчваната светлина, трицветни координати[*] Техническите изисквания в настоящото приложение са сходни на тези в Регламент № 6 на Икономическата комисия за Европа. По-специално разделянето на точки е едно и също. Поради това, когато дадена точка от Регламент № 6 няма аналог в настоящата директива, номерът ѝ е даден в скоби за сведение.--------------------------------------------------19760727ПРИЛОЖЕНИЕ 0ОПРЕДЕЛЕНИЕ, ОБЩИ ТЕХНИЧЕСКИ УСЛОВИЯ, ИНТЕНЗИТЕТ НА СВЕТЛИННО ИЗЛЪЧВАНЕ, ПРОЦЕДУРА ЗА ИЗПИТВАНЕ, ЦВЯТ НА ИЗЛЪЧВАНАТА СВЕТЛИНА, СЪОТВЕТСТВИЕ НА ПРОИЗВОДСТВОТО1. ОПРЕДЕЛЕНИЕ1.1. Пътепоказателна лампа"Пътепоказателна лампа" означава лампа, която се използва за указване на другите участници в пътното движение, че водачът възнамерява да смени посоката на движение вдясно или вляво.(2.) (3.) (4.) 5. ОБЩИ ТЕХНИЧЕСКИ УСЛОВИЯ5.1. Всеки образец трябва да съответства на определените в точки 6 и 8 технически условия.5.2. Устройствата се проектират и конструират така, че при нормални условия на употреба, независимо от всички вибрации, на които могат да бъдат подложени по време на такава употреба, да се гарантира задоволителното им функциониране и да се запазват предписаните от настоящата директива характеристики.6. ИНТЕНЗИТЕТ НА ИЗЛЪЧВАНАТА СВЕТЛИНА6.1. В еталонната ос излъчваната от всеки от двата образеца светлина не трябва да е по-малко от минималния интензитет и не повече от максималния интензитет, които са посочени по-долу:Категория показател | Минимален интензитет (кд) | Максимален интензитет (кд) |1 | 175 | 700 [1] |2 | 50 | 200 |5 | 0,3 | 200 |6.2. От външната страна на еталонната ос, в полетата, които са определени в монтажните схеми в приложение I, интензитетът на излъчваната от всеки от двата образеца светлина трябва:6.2.1. във всяка посока, която съответства на точките в посочената в приложение IV таблица за разпределение на светлинния интензитет, да не е по-малък от посочената в споменатата таблица стойност за съответната посока, изразен като процент от определения в точка 6.1 минимален интензитет;6.2.2. във всяка посока в рамките на пространството, от което се вижда пътепоказателната лампа, да не надвишава определения в точка 6.1 максимален интензитет.6.2.3. Освен това6.2.3.1. в полетата, които са определени в диаграмите в приложение I, интензитетът на излъчваната светлина не трябва да е по-малък от 0,3 кд за устройства от категории 1, 2 и 5;6.2.3.2. за устройства от категория 1, интензитетът на излъчваната светлина в посоките, които съответстват на точките за измерване в таблицата за разпределение на светлинния интензитет, различни от 0 до 5° вдясно и 0 до 5° вляво, не трябва да превишава 400 кд;6.2.3.3. трябва да се съблюдават изискванията по точка 2.2 от приложение IV за локални колебания на интензитета.6.3. Интензитетите се измерват с лампи с нажежаеми жички, които са непрекъснато включени и излъчват цветна светлина.6.4. В посоченото в приложение IV, точка 6.2.1 са представени подробни данни за методите за измерване, които следва да се използват.7. ПРОЦЕДУРА ЗА ИЗПИТВАНЕ7.1. Всички изпитвания трябва да се провеждат със стандартни безцветни лампи с нажежаеми жички от препоръчваните за устройството типове, които трябва да са регулирани така, че да създават предписания за тези типове лампи нормален светлинен поток.(7.2.) 8. ЦВЯТ НА ИЗЛЪЧВАНАТА СВЕТЛИНАУстройството трябва да излъчва кехлибарена светлина. Цветът на излъчваната светлина, измерен с помощта на светлинен източник с температура на оцветяване 2854 К и съответстващ на светлинен източник А съгласно Международната комисия по осветление (МКО), трябва да бъде в рамките на предписаните в приложение V координати.9. СЪОТВЕТСТВИЕ НА ПРОИЗВОДСТВОТОВсяко устройство, което е обозначено със знак за типово одобрение на ЕИО за компоненти, трябва да съответства на одобрения тип и да отговаря на определените в точки 6 и 8 фотометрични условия. Независимо от това при произволно взето от серийното производство устройство, изискванията за минимален интензитет на излъчваната светлина (измерен с посочената в точка 7 стандартна лампа с нажежаема жичка) във всяка съответна посока се ограничава до 80 % от определените в точки 6.1 и 6.2 минимални стойности.[1] Все пак, виж точка 6.2.3.2 от настоящото приложение и приложение IV.--------------------------------------------------19760727ПРИЛОЖЕНИЕ IКАТЕГОРИИ ПЪТЕПОКАЗАТЕЛНИ ЛАМПИМИНИМАЛНИ ЪГЛИ, КОИТО СЕ ИЗИСКВАТ ЗА РАЗПРЕДЕЛЕНИЕТО НА СВЕТЛИНАТА В ПРОСТРАНСТВОТО [*]Във всички случаи минималните вертикални ъгли на светлинно разпределение в пространството на пътепоказателните лампи са 15° над и 15° под хоризонталата.Минимални хоризонтални ъгли на светлинно разпределение в пространствотоКатегория 1: Пътепоказатели за предната част на превозното средство+++++ TIFF +++++Категория 2: Пътепоказатели за задната част на превозното средство+++++ TIFF +++++Категория 5: Повтарящи се странични пътепоказатели за употреба на превозно средство, което е оборудвано и с пътепоказатели от категория 1 и 2+++++ TIFF +++++[*] Показаните на тези диаграми ъгли са точни за устройствата, които се монтират от дясната страна на превозното средство. Стрелките в тези диаграми сочат към предната част на превозното средство.--------------------------------------------------19760727ПРИЛОЖЕНИЕ IIОБРАЗЕЦ НА СЕРТИФИКАТ ЗА ТИПОВО ОДОБРЕНИЕ НА ЕИО ЗА КОМПОНЕНТ(Максимален формат: А4 (210 × 297 мм)+++++ TIFF +++++--------------------------------------------------19760727ПРИЛОЖЕНИЕ IIIТИПОВО ОДОБРЕНИЕ НА ЕИО ЗА КОМПОНЕНТИ И ИЗИСКВАНИЯ ЗА МАРКИРОВКА1. ЗАЯВЛЕНИЕ ЗА ТИПОВО ОДОБРЕНИЕ НА ЕИО ЗА КОМПОНЕНТИ1.1. Заявлението за типово одобрение на ЕИО за компоненти се подава от притежателя на търговското наименование или марка или от негов упълномощен представител.1.2. За всеки тип пътепоказателна лампа заявлението се придружава от следното:1.2.1. указване към коя от категориите 1, 2 или 5 принадлежи устройството;1.2.2. кратка техническата спецификация, в която по-специално е посочен предписаният тип лампа или лампи с нажежаема жичка;1.2.3. достатъчно подробни чертежи (в три екземпляра), които да позволят да се идентифицира типът и категорията, и на които геометрично да е показано положението, в което устройството трябва да се монтира на превозното средство, оста на наблюдение, която при изпитванията трябва да се приеме за еталонна ос (хоризонтален ъгъл Н = 0°, вертикален ъгъл = 0°) и точката, която при споменатите изпитвания да се приеме за еталонен център.1.2.4. два образеца; дори и ако устройствата образци са такива, че да могат повторно да се монтират само от едната страна на превозното средство, двата представени образеца могат да са идентични и подходящи за монтиране само от дясната или само от лявата страна на превозното средство.2. МАРКИРОВКИ2.1. Върху устройствата, които са представени за типово одобрение на ЕИО за компоненти, трябва да бъде обозначено:2.1.1. търговското наименование или марка на заявителя, които да са ясно четливи и незаличими;2.1.2. ясно четлива и незаличима маркировка, указваща препоръчителния тип или типове лампи с нажежаеми жички;2.1.3. и да е оставено достатъчно голямо пространство за поместване на знака за типово одобрение на ЕИО за компоненти и предписаните в точка 4 допълнителни символи; това пространство трябва да е указано в споменатите в точка 1.2.3 чертежи.3. ТИПОВО ОДОБРЕНИЕ НА ЕИО ЗА КОМПОНЕНТИ3.1. Ако всички представени в съответствие с разпоредбите на точка 1 образци отговарят на изискванията на Приложения 0, I, III, IV и V, се издава типово одобрение на ЕИО за компоненти и се определя номер на типовото одобрение на ЕИО за компоненти.3.2. Този номер не се определя за никой друг тип пътепоказателна лампа.3.3. Когато е заявено искане за типово одобрение на ЕИО за даден тип светлинно и светлинно-сигнално устройство, състоящо се от пътепоказателна лампа и други лампи, може да се издава единичен знак за типово одобрение на ЕИО, при условие че пътепоказателната лампа отговаря на изискванията на настоящата директива, и че всяка от другите лампи, съставляващи част от светлинното и светлинно-сигналното устройство, за което е заявено искането за типово одобрение на ЕИО, съответства на изискванията на конкретно приложимата за нея директива.4. ЗНАЦИ4.1. Всяка пътепоказателна лампа, която съответства на одобрен съгласно настоящата директива тип, се обозначава със знак за типово одобрение на ЕИО за компоненти.4.2. Този знак се състои от правоъгълник, обграждащ малка буква "е", последвана от отличителната/ите буква/и или номер на държавата-членка, която е издала типовото одобрение:1.  за Германия,2.  за Франция,3.  за Италия,4.  за Нидерландия,6.  за Белгия,11.  за Обединеното кралство,13.  за Люксембург,DK  за Дания,IRL  за Ирландия.Знакът трябва да включва и номера на типовото одобрение на ЕИО за компоненти, който съответства на номера на издаденото за въпросния тип пътепоказателна лампа сертификат за типово одобрение на ЕИО за компоненти.4.3. Знакът за типово одобрение на ЕИО за компоненти се допълва от следните допълнителни символи:4.3.1. един или повече от номерата 1, 2 или 5, в зависимост от това дали устройството принадлежи към една или повече от посочените в точка 1.2.1 категории 1, 2 или 5, разположен/и над правоъгълника.4.3.2. поставя се стрелка, указваща в какво положение трябва да се монтира устройството върху устройства, които могат да се монтират само от едната страна на превозното средство. При устройства от категории 1 и 2 стрелката трябва да сочи в посока навън от превозното средство, а при устройства от категория 5 — към предната част на превозното средство.4.4. Номерът на типовото одобрение на ЕИО за компоненти трябва да е поставен на подходящо място близо до правоъгълника, обграждащ буквата "е".4.5. Знакът за типово одобрение на ЕИО за компоненти и допълнителния/те символ/и трябва да са положени върху оптичното стъкло или едно от оптичните стъкла, така че да са незаличими и ясно четливи, дори и когато пътепоказателните лампи са монтирани на превозното средство.4.6. В допълнението е даден примерен знак за типово одобрение на ЕИО за компоненти.4.7. При издаване на номер на единично типово одобрение на ЕИО, както е предвидено в точка 3.3, за тип светлинно и светлинно-сигнално устройство, което се състои от пътепоказателна лампа и други лампи, може да се положи само един знак за типово одобрение на ЕИО, състоящ се от:- правоъгълник, обграждащ буквата "е", последвана от отличителната/ите буква/и или номер на държавата-членка, която е издала типовото одобрение на ЕИО за компоненти,- номера на типовото одобрение на ЕИО за компоненти,- допълнителните символи, които се изискват от различните директиви, съгласно които е издадено типовото одобрение на ЕИО за компоненти.4.8. Размерите на различните компоненти на този знак не трябва да са по-малки от най-голямата стойност на определените за отделните маркировки минимални размери, които са дадени като допълнение към настоящото приложение.--------------------------------------------------19760727ДопълнениеПРИМЕРЕН ЗНАК ЗА ТИПОВО ОДОБРЕНИЕ НА ЕИО ЗА КОМПОНЕНТИ+++++ TIFF +++++Посока, в която сочат стрелките на знака за одобрение, в зависимост от категорията на устройството+++++ TIFF +++++--------------------------------------------------19760727ПРИЛОЖЕНИЕ IVФОТОМЕТРИЧНИ ИЗМЕРВАНИЯ1. МЕТОДИ ЗА ИЗМЕРВАНЕ1.1. По време на фотометричните измервания трябва да се предотвратяват странични отражения чрез подходяща маска.1.2. При оспорване на резултатите от измерванията измерванията се провеждат така, че да бъдат спазени следните изисквания:1.2.1. разстоянието за измерване трябва да е такова, че да важи законът за обратните квадрати на разстоянието;1.2.2. измервателното оборудване трябва да е такова, че ъгловият отвор на приемника, гледан от еталонния център на светлината, да е между 10′ и 1°.1.2.3. изискването за интензитет в конкретна посока на наблюдение се счита за изпълнено, ако това изискване е спазено в посока, която се отклонява не повече от 15′ от посоката на наблюдение.2. ТАБЛИЦА ЗА РАЗПРЕДЕЛЕНИЕ НА СТАНДАРТЕН СВЕТЛИНЕН ИНТЕНЗИТЕТ+++++ TIFF +++++2.1. Посоката Н = 0o и V = 0o съответстват на еталонната ос. (На превозното средство тя е хоризонтална, успоредна на средната надлъжна равнина на превозното средство и е насочена в необходимата посока на видимост). Тя преминава през еталонния център. Посочените в таблицата стойности дават за различните посоки на измерване минималните интензитети като процент от изискваната минимална стойност в оста за всяка светлина (в посоката Н = 0° и V = 0°).2.2. Ако при визуална проверка на светлина се установят съществени локални промени в интензитета, се извършва проверка, която да гарантира, че нито един от интензитетите, измерени между две от посочените по-горе посоки на измерване:2.2.1. при минимални технически изисквания — не е под 50 % от най-ниския от двата предписани за тези посоки на измерване минимални интензитети;2.2.2. при максимални технически изисквания — не е над най-ниския от двата предписани за тези посоки на измерване максимални интензитети, увеличен с дроб, изразена като линейна функция на разликата между предписаните интензитети за въпросните посоки на измерване.--------------------------------------------------19760727ПРИЛОЖЕНИЕ VЦВЯТ НА ИЗЛЪЧВАНАТА СВЕТЛИНАТРИЦВЕТНИ КООРДИНАТИКЕХЛИБАРЕН ЦВЯТ: | пределна стойност за жълто: | y ≤ 0,429 |пределна стойност за червено: | y ≥ 0,398 |пределна стойност за бяло: | z ≤ 0,007 |За проверка на тези трицветни характеристики трябва да се използва светлинен източник с температура на оцветяване 2854 К, съответстващ на светлинен източник А съгласно Международната комисия по осветление (МКО).--------------------------------------------------


title: Директива на Съвета от 27 март 1991 година за сближаване на законодателствата на държавите-членки относно системите срещу пръски на някои категории моторни превозни средства и техните ремаркета

text:
               13/ 10

               BG

               Официален вестник на Европейския съюз

               66

         31991L0226

               L 103/5

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА НА СЪВЕТА

   от 27 март 1991 година
   за сближаване на законодателствата на държавите-членки относно системите срещу пръски на някои категории моторни превозни средства и техните ремаркета
   (91/226/ЕИО)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност, и по-специално член 100а от него,
   като взе предвид предложението на Комисията (1),
   в сътрудничество с Европейския парламент (2),
   като взе предвид становището на Икономическия и социален комитет (3),
   като има предвид, че е важно да се приемат мерки с цел постепенно изграждане на вътрешния пазар в рамките на период, който изтича на 31 декември 1992 г.; като има предвид, че вътрешният пазар обхваща територия без вътрешни граници, в която се гарантира свободното движение на стоки, лица, услуги и капитали;
   като има предвид, че техническите изисквания, на които някои моторни превозни средства трябва да отговарят съгласно националното законодателство, се отнасят, inter alia, и за системите срещу пръски на тези моторни превозни средства;
   като има предвид, че тези изисквания са различни в отделните държави-членки; като има предвид, че поради това е необходимо всички държави-членки да възприемат едни и същи изисквания, по-специално, за да може процедурата за типово одобрение на ЕИО, която е предмет на Директива 70/156/ЕИО на Съвета от 6 февруари 1970 г. за сближаване на законодателствата на държавите-членки относно типовото одобрение на моторни превозни средства и техните ремаркета (4), последно изменена с Директива 87/403/ЕИО (5), да се прилага по отношение на всеки тип превозно средство;
   като има предвид, че с оглед подобряването на пътната безопасност е важно всички тежкотоварни превозни средства с определена минимална проектна скорост да са оборудвани със системи срещу пръски, които ефективно да могат да задържат водата;
   като има предвид, че е желателно да се установи единно изпитване на експлоатационните характеристики на системите от този тип при монтаж на различните типове превозни средства като средство за значително подобряване на положението; като има предвид, че при типовото одобрение на ЕИО за компоненти на устройства от този тип трябва да се вземат предвид двата типа устройства, които понастоящем са на пазара, т.е. енергийно-абсорбционен тип и въздушно-воден сепараторен тип; като има предвид, че беше необходимо да се предвидят две различни изпитвания в зависимост от подлежащия на одобрение тип устройство;
   като има предвид, че в светлината на проучванията, изследванията и изпитванията, които се провеждат в момента, в най-скоро време ще се установи изпитване на експлоатационните характеристики на типовете превозни средства, оборудвани с такива устройства;
   като има предвид, че държавите-членки следва да обръщат внимание на факта, че образуването на пръски зависи и от характеристиките на пътната настилка, профила на протектора на гумата и от скоростта и аеродинамичните характеристики на превозното средство;
   като има предвид, че сближаването на националните законодателства относно моторните превозни средства предполага взаимното признаване от страна на държавите-членки на извършваните от всяка от тях проверки въз основа на общи изисквания,
   ПРИЕ НАСТОЯЩАТА ДИРЕКТИВА:
   Член 1
   1.   Държавите-членки издават типово одобрение на ЕИО за компонент за всеки тип устройство, наричано по-долу „устройство срещу пръски“, което е предназначено да намалява разпространението на пръски от гумите на движещи се превозни средства, ако то отговаря на конструктивните и изпитвателни изисквания, посочени в приложение II, като се имат предвид определенията в приложение I.
   2.   Държава-членка, която е издала типово одобрение на ЕИО за компонент, предприема необходимите мерки за проверка дали производствените образци съответстват на одобрения тип, доколкото това е необходимо, а при нужда, в сътрудничество с компетентните органи на другите държави-членки. За целта държавата-членка прилага изискванията на приложение IV.
   Член 2
   За всяко устройство срещу пръски, което одобряват съгласно член 1, държавите-членки издават на производителя или на негов упълномощен представител знак за типово одобрение на ЕИО за компонент, съответстващ на образеца в приложение II, допълнение 3.
   Държавите-членки предприемат всички подходящи мерки за предотвратяване употребата на знаци, които могат да създадат объркване между устройства срещу пръски, които са одобрени в съответствие с член 1, и други устройства.
   Член 3
   Никоя държава-членка не може да забранява пускането на пазара на устройства срещу пръски на основания, свързани с тяхната конструкция и експлоатационни характеристики, ако те са обозначени със знака за типово одобрение на ЕИО за компонент.
   Независимо от това тази разпоредба не възпрепятства държава-членка да предприема такива мерки по отношение на устройства срещу пръски, обозначени със знака за типово одобрение на ЕИО за компонент, които системно не съответстват на одобрения тип.
   Въпросната държава-членка незабавно информира останалите държави-членки и Комисията за предприетите мерки, като посочва мотивите за решението си. Прилагат се и разпоредбите на член 5.
   Счита се, че устройствата не съответстват на одобрения тип по смисъла на параграф втори, ако не са спазени изискванията на приложение II.
   Член 4
   В срок от един месец компетентните органи на всяка държава-членка изпращат на компетентните органи на останалите държави-членки копие от сертификатите за типово одобрение на ЕИО за компонент, издадени за всеки тип устройство срещу пръски, което те одобряват или отказват да одобрят.
   Член 5
   1.   Ако компетентните органи на държава-членка, която е издала типово одобрение на ЕИО за компонент, установят, че устройства срещу пръски, които се придружават от сертификати за съответствие с един и същи тип, не съответстват на одобрения от въпросната държава-членка тип, те предприемат необходимите мерки, с които да се осигури възстановяване на съответствието на производствените образци с одобрения тип. Те уведомяват компетентните органи на другите държави-членки за предприетите мерки, които могат да стигнат до отнемане на типово одобрение на ЕИО за компонент.
   Споменатите органи предприемат същите мерки, когато са информирани от компетентните органи на друга държава-членка за такова несъответствие.
   2.   В срок от един месец компетентните органи на държавите-членки взаимно се информират за отнемане на типово одобрение на ЕИО за компонент чрез изпращане на копие от сертификата за типово одобрение на компонент, подписано, с дата и обозначено с думите „ОТНЕТО ТИПОВО ОДОБРЕНИЕ НА ЕИО“, изписани с главни букви, като се изтъкват и основанията за всяка такава мярка.
   3.   Ако държавата-членка, издала типовото одобрение на ЕИО за компонент, оспорва твърденията за липса на съответствие, заинтересованите държави-членки полагат всички усилия за уреждането на спора. Комисията се информира за това. При необходимост тя организира подходящи консултации с цел постигане на решение.
   Член 6
   Във всяко решение, взето съгласно приетите разпоредби в изпълнение на настоящата директива, за отказ за издаване или за отнемане на типово одобрение на устройства срещу пръски като компонент или за забрана за пускането им на пазара или за употреба подробно се посочват мотивите, на които то се основава. Такова решение се нотифицира на заинтересованата страна, която същевременно се информира за наличните средства за правна защита, с които разполага според действащото в държавите-членки законодателство, и за допустимите срокове за упражняване на тези средства за правна защита.
   Член 7
   По смисъла на настоящата директива „превозно средство“ означава всяко моторно превозно средство от категория N и всяко ремарке от категория О съгласно определението в приложение I към Директива 70/156/ЕИО.
   Член 8
   Никоя държава-членка не може да отказва да издава типово одобрение на ЕИО или национално типово одобрение за превозни средства нито да отказва или да забранява тяхната продажба, регистрация, въвеждане в експлоатация или употреба на основания, свързани с техните системи срещу пръски, ако те са монтирани в съответствие с изискванията на приложение III и ако устройствата срещу пръски, с които са оборудвани превозните средства, са обозначени със знака за типово одобрение на ЕИО за компонент.
   Член 9
   Измененията, необходими за привеждане на изискванията на приложенията в съответствие с техническия прогрес, се приемат съгласно процедурата, предвидена в член 13 от Директива 70/156/ЕИО.
   Член 10
   1.   Държавите-членки въвеждат в сила разпоредбите, необходими за да се съобразят с настоящата директива, преди 10 април 1992 г. Те незабавно информират Комисията за това.
   2.   Държавите-членки съобщават на Комисията текстовете на основните разпоредби от националното законодателство, които приемат в областта, уредена с настоящата директива.
   3.   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 11
   Адресати на настоящата директива са държавите-членки.

      Съставено в Брюксел на 27 март 1991 година.

            За Съвета

            Председател

         R. GOEBBELS

      (1)  ОВ С 203, 14.8.1990 г., стр. 16.

      (2)  ОВ С 96, 17.4.1990 г., стр. 92 и Решение от 13 март 1991 г. (все още непубликувано в Официален вестник).

      (3)  ОВ С 62, 12.3.1990 г., стр. 2.

      (4)  ОВ L 42, 23.2.1970 г., стр. 1.

      (5)  ОВ L 220, 8.8.1987 г., стр. 44.
   СПИСЪК НА ПРИЛОЖЕНИЯТА

               ПРИЛОЖЕНИЕ I:

            Определения

               ПРИЛОЖЕНИЕ II:

            Изисквания за типово одобрение на ЕИО за компоненти на устройства срещу пръски

               Допълнение 1:

            Изпитвания на устройства срещу пръски от енергийно-абсорбционен тип

               Допълнение 2:

            Изпитвания на устройства срещу пръски от въздушно-воден сепараторен тип

               Допълнение 3:

            Образец на знак за типово одобрение на ЕИО за компонент

               Допълнение 4:

            Образец на сертификат за типово одобрение на ЕИО за компонент

               ПРИЛОЖЕНИЕ III:

            Изисквания за типово одобрение на ЕИО на тип превозно средство по отношение на монтажа на системи срещу пръски

               Допълнение:

            Приложение към сертификата за типово одобрение на ЕИО за тип превозно средство по отношение на монтажа на системи срещу пръски

               ПРИЛОЖЕНИЕ IV:

               Съответствие на производството
               Спиране на производството

               ФИГУРИ:

            (1—9)
         ПРИЛОЖЕНИЕ I
   ОПРЕ ДЕЛЕНИЯ
   По смисъла на настоящата директива се прилагат следните определения:

               1.

                  Система срещу пръски

               „Система срещу пръски“ означава система, която е предназначена да намалява пулверизирането на изхвърляната нагоре вода от гумите на движещо се превозно средство. В различните случаи системата срещу пръски се състои от калник, улеи за оттичане и престилки, оборудвани с устройство срещу пръски.

               2.

                  Калник

               „Калник“ означава твърд или полутвърд компонент, предназначен да улавя изхвърляната вода от гумите в движение и да я насочва към земята. Калниците могат частично или изцяло да съставляват неразделна част от каросерията или от други части на превозното средство като например долната част на товарната платформа и т.н.

               3.

                  Улей за оттичане

               „Улей за оттичане“ означава гъвкав компонент, който е монтиран вертикално зад колелото, върху долната част на шасито или товарната повърхност или върху калника.
               Улеят за оттичане трябва също така да намалява опасността от прилепване на малки предмети, по-специално камъчета, по гумите от земята, които се изхвърлят нагоре или встрани към другите участници в пътното движение.

               4.

                  Устройство срещу пръски

               „Устройство срещу пръски“ означава част от системата срещу пръски, която може да включва:

                           4.1.

                              Въздушно-воден сепаратор

                           Това е компонент, който съставлява част от престилката и/или улея за оттичане, през който може да преминава въздух, като същевременно се намаляват пулверизираните водни емисии.

                           4.2.

                              Поглъщател на енергия

                           Това е компонент, който съставлява част от калника и/или престилката и/или улея за оттичане, който поглъща енергията от водната струя и така намалява разпръскването на водни пръски.

               5.

                  Външна престилка

               „Външна престилка“ означава компонент, който е разположен приблизително в рамките на вертикална равнина, която е успоредна на надлъжната равнина на превозното средство. Тя може да съставлява част от калника или от каросерията на превозното средство.

               6.

                  Управлявани колела

               „Управлявани колела“ означава колелата, които се задействат от системата за управление на превозното средство.

               7.

                  Самонасочваща се ос

               „Самонасочваща се ос“ означава ос, която се върти около централна точка така, че да може да образува хоризонтална дъга. По смисъла на настоящата директива самонасочваща се ос от типа на „управление с въртене“ се счита за и се разглежда като ос, оборудвана с управлявани колела.

               8.

                  Самонаправляващи се колела

               „Самонаправляващи се колела“ означава колела, които не се задействат от устройството за управление на превозното средство и които могат да се въртят в ъгъл не повече от 20o поради упражняваното от земята триене.

               9.

                  Повдигаща се ос

               „Повдигаща се ос“ означава ос, която може да се повдига от пътя по време на нормална експлоатация на превозното средство.

               10.

                  Превозно средство без товар

               „Превозно средство без товар“ означава превозно средство, оборудвано с каросерия (или с един или повече представителни за типа компоненти) и в зависимост от случая с охлаждаща течност, смазочни материали, гориво, инструменти, резервна гума и водач с приблизителна маса 75 kg.

               11.

                  Сектор на контакт на гумата

               „Сектор на контакт на гумата“ означава частта от гумата, която е в контакт с пътя (повърхността) и която осигурява сцепление.

               12.

                  Тип устройство срещу пръски

               „Тип устройство срещу пръски“ означава устройства, които не се различават по отношение на следните основни характеристики:

                           —

                           възприетия физически принцип за намаляване на емисиите (абсорбция на водната енергия, въздушно-воден сепаратор),

                           —

                           материалите,

                           —

                           формата,

                           —

                           размерите (доколкото могат да повлияят върху поведението на материала).

         ПРИЛОЖЕНИЕ II
   ИЗИСКВАНИЯ ЗА ТИПОВО ОДОБРЕНИЕ НА ЕИО ЗА КОМПОНЕНТИ НА УСТРОЙСТВА СРЕЩУ ПРЪСКИ
   0.   Общи спецификации
   0.1.   Устройствата срещу пръски трябва да са така конструирани, че да функционират правилно при употреба по мокри пътища. Освен това те не трябва да имат конструктивни или производствени дефекти, вредни за правилното им функциониране или поведение.
   1.   Изпитвания, които следва да се извършат
   1.1.   В зависимост от физическия им работен принцип устройствата срещу пръски се подлагат на съответните изпитвания, описани в допълнения 1 и 2, и трябва да доведат до резултатите, които се изискват в точка 4 от същите допълнения.
   2.   Заявление за типово одобрение на ЕИО за компонент
   2.1.   Заявлението за типово одобрение на ЕИО за компонент на тип устройство срещу пръски се подава от производителя или от негов упълномощен представител.
   Заявлението за всеки тип се придружава от следните документи в три копия, както и от следната информация и материали:
   2.2.1.   Техническо описание на устройството срещу пръски, в което се посочват физическият му принцип на работа и съответното изпитване, на което трябва да бъде подложено, използваните материали, както и един или няколко достатъчно подробни чертежа в подходящ мащаб, които позволяват да се идентифицира устройството (или устройствата).
   2.2.2.   Четири образци, три от които за изпитвания, а четвъртият се съхранява в лабораторията за последваща проверка. Изпитвателната лаборатория може да изисква допълнителни образци.
   2.3.   Маркировки
   Върху всеки образец трябва ясно и незаличимо да е обозначено търговското наименование или марка и указание за типа, както и да включва достатъчно място за полагане на знака за типово одобрение на ЕИО за компонент.
   3.   Типово одобрение на ЕИО за компонент
   3.0.   Преди извършване на процедурите за издаване на типово одобрение на ЕИО за компонент компетентният орган трябва да провери дали производителят разполага с ефективни системи за наблюдение и контрол на съответствието на производството.
   3.1.   Когато образците, които са представителни за подлежащия на одобрение тип устройство, преминат съответните изпитвания, описани в допълнения 1 или 2, за въпросния тип устройство срещу пръски се издава типово одобрение на ЕИО за компонент.
   3.2.   За всяко одобрено от ЕИО устройство срещу пръски се предоставя номер на типовото одобрение за компонент.
   3.3.   Всяко устройство срещу пръски, което съответства на одобрен в съответствие с настоящата директива тип, трябва да бъде обозначено със знак за типово одобрение на ЕИО за компонент, който се поставя така, че да е незаличим и лесно четлив, дори когато устройството е монтирано върху превозното средство.
   Знакът за типово одобрение на ЕИО за компонент (чийто образец е даден в допълнение 3) се състои от:
   3.4.1.   правоъгълник, обграждащ малката буква „е“, последвана от отличителната(ите) буква(и) или номер на държавата-членка, която е издала типовото одобрение на ЕИО за компонент:
   1 за Германия, 2 за Франция, 3 за Италия, 4 за Холандия, 6 за Белгия, 9 за Испания, 11 за Обединеното кралство, 13 за Люксембург, 18 за Дания, 21 за Португалия, EL за Гърция и IRL за Ирландия;
   3.4.2.   номера на типовото одобрение на ЕИО за компонент (съответстващ на номера върху сертификата за типово одобрение за компонент, чийто образец е даден в допълнение 4), който се поставя близо до правоъгълника или под буквата „е“, или вляво, или вдясно на тази буква. Знаците на номера на типовото одобрение за компонент се поставят от същата страна на буквата „е“ и лицевата им страна е в същата посока. Трябва да се избягва употребата на римски цифри в номерата на типови одобрения за компоненти, за да се избегне объркване с други символи;
   3.4.3.   буквата „А“ или буквата „S“ в зависимост от това дали устройството е от енергийно-абсорбционен тип (А) или от въздушно-воден сепараторен тип (S), която се разполага където и да е над и близо до правоъгълника.
   ПРИЛОЖЕНИЕ III
   ИЗИСКВАНИЯ ЗА ТИПОВО ОДОБРЕНИЕ НА ЕИО НА ТИП ПРЕВОЗНО СРЕДСТВО ПО ОТНОШЕНИЕ НА МОНТАЖА НА СИСТЕМИ СРЕЩУ ПРЪСКИ
   ПРИЛОЖНО ПОЛЕ
   0.1.   Всички превозни средства от категория N2 с максимална маса над 7,5 тона и всички превозни средства от категории N3, O3 и О4 трябва да са конструирани и/или оборудвани с устройства срещу пръски така, че да отговарят на посочените по-долу изисквания.
   0.2.   Определените по-горе изисквания относно устройствата срещу пръски съгласно определението в точка 4 от приложение I не са задължителни за превозни средства с шаси-кабина, за превозни средства без каросерии, за превозни средства с висока проходимост съгласно определението в Директива 70/156/ЕИО или за превозни средства, при които наличието на устройства срещу пръски е несъвместимо с употребата им. Въпреки това ако на тези превозни средства са монтирани такива устройства, те трябва да отговарят на изискванията на настоящата директива.
   ЗАЯВЛЕНИЕ ЗА ТИПОВО ОДОБРЕНИЕ НА ЕИО
   1.1.   Заявлението за типово одобрение на ЕИО на тип превозно средство по отношение на монтажа на система срещу пръски се подава от производителя на превозното средство или негов упълномощен представител.
   То се придружава от следните документи в три копя, както и следните данни:
   1.2.1.   техническо описание на системата срещу пръски и един или повече достатъчно подробни чертежа в подходящ за идентифициране мащаб.
   1.3.   На техническата служба, която провежда изпитванията за одобрение, се предоставя превозно средство, представително за подлежащия на одобрение тип, оборудвано със системата срещу пръски.
   ТИПОВО ОДОБРЕНИЕ НА ЕИО
   2.   Към сертификата за типово одобрение на ЕИО трябва да се приложи сертификат, съответстващ на посочения в допълнението образец.
   ОБЩИ ИЗИСКВАНИЯ
   3.   Оси
   3.1.   Повдигащи се оси
   Когато превозното средство е оборудвано с една или повече повдигащи се оси, системата срещу пръски трябва да обхваща всички колела при свалена ос и колелата, които са в контакт със земята при вдигната ос.
   3.2.   Самонасочващи се оси
   Когато превозното средство е оборудвано със самонасочваща се ос, системата срещу пръски трябва да отговаря на приложимите условия за ненаправляващи колела, ако е монтирана върху въртящата се част. Ако не е монтирана върху тази част, тя трябва да отговаря на приложимите за направляващи колела условия.
   4.   Местоположение на външната престилка
   4.1.   При ненаправляващи колела, разстоянието „с“ между надлъжната равнина, която е допирателна към външната стена на гумата, с изключение на издутини на гумата близо до земята, и вътрешния ръб на престилката не трябва да надвишава 75 мм, освен когато радиусът на вътрешния ръб на престилката, определен в точки 7.2, 8.2 и 9.2, е по-малък от 1,0 R, като в такъв случай тя не трябва да надвишава 100 мм (фигура 1).
   4.2.   При направляващи и самонаправляващи се колела, разстоянието „с“ не трябва да надвишава 100 мм.
   5.   Състояние на превозното средство
   За проверка на съответствието с настоящата директива, превозното средство трябва да е в следното състояние:

               а)

               то трябва да е без товар, а колелата да са в положение право напред;

               б)

               при полуремаркета товарните повърхности трябва да са хоризонтални;

               в)

               гумите трябва да са напомпани до нормалното им налягане.

         6.   Системи срещу пръски
   6.1.   Системата срещу пръски трябва да отговаря на спецификациите, посочени в точка 7 или 9.
   6.2.   Системата срещу пръски при ненаправляващи и самонаправляващи се колела, които са покрити от пода на каросерията или от долната част на товарната рампа, трябва да отговарят на спецификациите, посочени в точка 7 или 9 или на тези, посочени в точка 8.
   СПЕЦИФИЧНИ ИЗИСКВАНИЯ
   7.   Изисквания за енергийно-абсорбционните системи срещу пръски за оси, които са оборудвани с направляващи или самонаправляващи се колела
   7.1.   Калници
   7.1.1.   Калниците трябва да покриват зоната непосредствено над, пред и зад гумата или гумите по следния начин:

               а)

               при единични и множествени оси, където разстоянието „d“ (фигура 4) между гумите, монтирани върху прилежащите оси, надвишава 300 мм, предният край (С) трябва да излиза напред, за да достигне линията O—Z, където F15u (тита) = не повече от 30° над хоризонталата за осите, оборудвани с направляващи или самонаправляващи се колела и не повече от 20° за осите, оборудвани с ненаправляващи колела.
               Най-задният край (фигура 2) трябва да се простира надолу така, че да не бъде на повече от 100 мм над хоризонталната линия, която преминава през центъра на колелото;

               б)

               при множествени оси, където разстоянието „d“ между гумите, монтирани върху прилежащите оси, не надвишава 300 мм, калникът трябва да отговаря на посоченото на фигура 4а;

               в)

               калникът трябва да има обща ширина „q“ (фигура 1), която да покрива поне цялата ширина на гумата „b“ или цялата ширина на две гуми „t“ при сдвоени колела, като се вземат предвид посочените от производителя крайни параметри за комплекта гума/колело. Размерите „b“ и „t“ се измерват при височината на главината, като се изключват всякакви маркировки, ребра, предпазни ивици и пр. по стените на гумата.

         7.1.2.   Предната страна на задната част на калника трябва да е оборудвана с устройство срещу пръски, което да съответства на спецификациите, посочени в допълнение 1 към приложение II. Този материал трябва да покрива вътрешността на калника до височина, която се определя от права линия от центъра на колелото и образува ъгъл най-малко 30° с хоризонталата (фигура 3).
   7.1.3.   Ако калниците са съставени от няколко компонента, след монтирането те не трябва да съдържат никакви отвори, които да дават възможност да излиза струя, докато превозното средство е в движение.
   7.2.   Външни престилки
   7.2.1.   При единични и множествени оси, където разстоянието „d“ между гумите на прилежащи оси надвишава 300 мм, долният край на външната престилка не трябва да излиза извън следните разстояния и радиуси, измерени от средата на колелото (фигура 2).

               а)   Оси, оборудвани с направляващи или самонаправляващи се колела:

               Rv ≤ 1,5 R

               От предния край (към предната страна на превозното средство)
               (връх С на 30°)

               Към задния край (към задната страна на превозното средство)
               (връх А на 100 мм)

               б)   Оси, оборудвани с ненаправляващи колела:

               Rv ≤ 1,25 R

               От предния край (връх С на 20°)

               Към задния край (връх А на 100 мм)

         където R е радиусът на монтираната на превозното средство гума, а Rv е разстоянието, изразено като радиус, при което е разположен долният край на престилката.
   7.2.2.   При множествени оси, където разстоянието „d“ между гумите на прилежащи оси не надвишава 300 мм, външните престилки, разположени в пространството между осите, трябва да се намират на разстоянията, посочени в точка 7.2.1 и трябва да се простират надолу така, че да не са на повече от 150 мм над хоризонтална линия, която преминава през средата на колелата или по начин, при който хоризонталното разстояние между долните им краища не надвишава 60 мм (фигура 4а).
   7.2.3.   Дълбочината на външната престилка трябва да е не по-малко от 45 мм при всички точки зад вертикалната линия, която преминава през центъра на колелото. Дълбочината на престилките може постепенно да намалява пред тази линия.
   7.2.4.   При външните престилки или между външните престилки и останалите части на калниците не трябва да има отвори, през които да излиза струя, когато превозното средство се движи.
   7.3.   Улеи за оттичане
   7.3.1.   Ширината на улея трябва да отговаря на изискванията за „q“ в точка 7.1.1, буква в), освен когато улеят е в рамките на калника, в който случай ширината трябва да е най-малко равна на ширината на протектора на гумата.
   7.3.2.   Като цяло посоката на ориентиране на улея трябва да е вертикална.
   7.3.3.   Максималната височина на долния край не трябва да надвишава 200 мм (фигура 3).
   Това разстояние се увеличава до 300 мм, когато при последната ос, където радиалното разстояние на долния край на външната престилка Rv не надвишава размерите на радиуса на гумите, монтирани на колелата на тази ос.
   7.3.4.   Улеят за оттичане не трябва да е отдалечен на повече от 300 мм от най-задния край на гумата, измерен хоризонтално.
   7.3.5.   При множествени оси, където разстоянието „d“ между гумите на прилежащи оси е по-малко от 250 мм, само задният комплект гуми трябва да са оборудвани с улеи за оттичане. Улей за оттичане трябва да има зад всяко колело, когато разстоянието „d“ между гумите на прилежащите оси е най-малко 250 мм (фигура 4б).
   7.3.6.   Улеите за оттичане не трябва да се отклоняват повече от 100 мм в задна посока при сила от 3 N на 100 мм ширина на улея, приложена върху точка, разположена на 50 мм над долния край на улеите.
   7.3.7.   Цялата лицева страна на частта на улея за оттичане, която има минималните необходими размери, трябва да е оборудвана с устройство срещу пръски, което отговаря на спецификациите, определени в приложение II, допълнение 1.
   7.3.8.   Не се допускат отвори, които да позволяват да излиза струя между долния заден край на калника и улеите за оттичане.
   7.3.9.   Когато устройството срещу пръски отговаря на спецификациите за улеи за оттичане (точка 7.3), не се изисква допълнителен улей за оттичане.
   8.   Изисквания относно системите срещу пръски, оборудвани с енергийно-абсорбционни устройства срещу пръски за някои оси, на които са монтирани ненаправляващи или самонаправляващи се колела (виж точка 6.2)
   8.1.   Калници
   8.1.1.   Калниците трябва да покриват зоната непосредствено над гумата или гумите. Предните и задните им краища трябва да се простират най-малко до хоризонталната равнина, която е допирателна към горния край на гумата или гумите (фигура 5). Въпреки това задният край може да се замести с улей за оттичане, в който случай той трябва да стига до горната част на калника (или равностоен компонент).
   8.1.2.   Всички вътрешни части на задната страна на калника трябва да са оборудвани с устройство срещу пръски, което отговаря на изискванията, посочени в приложение II, допълнение 1.
   8.2.   Външни престилки
   8.2.1.   При единични или множествени оси, където разстоянието между прилежащите гуми е най-малко 250 мм, външната престилка трябва да покрива площта, която се простира от долната към горната част на калника до права линия, образувана от допирателната към горния край на гумата или гумите и лежаща между вертикалната равнина, образувана от допирателната към предната страна на гумата и калника или улея за оттичане, разположен зад колелото или колелата (фигура 5б).
   При множествени оси за всяко колело се определя местоположението на външната престилка.
   8.2.2.   Не се допускат отвори, които да позволяват да излиза струя между външната престилка и вътрешната част на калника.
   8.2.3.   Когато няма монтирани улеи за оттичане зад всяко колело (виж точка 7.3.5), външната престилка не трябва да е прекъсната между външния край на улея за оттичане до вертикалната равнина, която е допирателна на най-отдалечената точка на гумата (фигура 5а) на първата ос.
   8.2.4.   Цялата вътрешна повърхност на външната престилка, чиято височина не трябва да е по-малка от 100 мм, трябва да е оборудвана с енергийно-абсорбционно устройство срещу пръски, съответстващо на изискванията на приложение II.
   8.3.   Улеи за оттичане
   Тези улеи за оттичане трябва да достигат до долната част на калника и да съответстват на точки 7.3.1 до 7.3.9.
   9.   Изисквания относно системите срещу пръски, оборудвани с въздушно-водни сепараторни устройства срещу пръски за оси с направляващи и ненаправляващи колела
   9.1.   Калници
   9.1.1.   Калниците трябва да съответстват на изискванията на точка 7.1.1, буква в).
   9.1.2.   Калниците за единични или множествени оси, при които разстоянието между гумите на прилежащите оси надвишава 300 мм, също трябва да съответстват на изискванията на точка 7.1.1, буква а).
   9.1.3.   При множествени оси, където разстоянието между гумите на прилежащите оси не надвишава 300 мм, калниците също трябва да съответстват на образеца, показан на фигура 7.
   9.2.   Външни престилки
   9.2.1.   Долните краища на външните престилки трябва да са оборудвани с въздушно-водни сепараторни устройства срещу пръски, които съответстват на изискванията на приложение II.
   9.2.2.   При единични или множествени оси, където разстоянието между гумите на прилежащи оси надвишава 300 мм, долният край на монтираното върху външната престилка устройство срещу пръски трябва да притежава следните максимални размери и радиуси, измерени от центъра на колелото (фигури 6 и 7):

               а)   Оси, оборудвани с направляващи или самонаправляващи се колела:

               Rv ≤ 1,05 R

               от предния край (към предната страна на превозното средство) (връх С на 30°)

               към задния край (към задната страна на превозното средство) (връх А на 100 мм)

               б)   Оси, оборудвани с ненаправляващи колела:

               Rv ≤ 1,00 R

               от предния край (връх С на 20°)

               към задния край (връх А на 100 мм)

               където:

               R= радиуса на монтираната на превозното средство гума;
               Rv= радиалното разстояние от най-ниския край на външната престилка до центъра на колелото.

         9.2.3.   При множествени оси, където разстоянието между гумите на прилежащи оси не надвишава 300 мм, външните престилки, разположени в пространството между осите, трябва да следват посочената в точка 9.1.3 траектория и трябва да се простират надолу не повече от 100 мм над хоризонталната права линия, която преминава през центъра на гумите (фигура 7).
   9.2.4.   Дълбочината на външната престилка трябва да се простира на не по-малко от 45 мм спрямо всяка точка зад вертикалната линия, която преминава през центъра на колелото. Дълбочината може постепенно да намалява пред тази линия.
   9.2.5.   Не се допускат отвори, които позволяват да излиза струя при външните престилки или между външните престилки и калниците.
   9.3.   Улеи за оттичане
   9.3.1.   Улеите за оттичане трябва:

               (а)

               да съответстват на точка 7.3 (фигура 3) или

               (б)

               да съответстват на точки 7.3.1, 7.3.2, 7.3.5, 7.3.8 и 9.3.2 (фигура 6).

         Оборудването срещу пръски, което съответства на посочените в приложение II, допълнение 2 спецификации, трябва да се монтира към описаните в точка 9.3.1, буква „б“ улеи за оттичане най-малко по дължината на целия ръб.
   9.3.2.1.   Долният край на устройството срещу пръски не трябва да се намира на повече от 200 мм от земята.
   9.3.2.2.   Устройството срещу пръски трябва да е с дълбочина най-малко 100 мм.
   9.3.2.3.   Освен долната част, която включва устройството срещу пръски, посоченият в точка 9.3.1, буква б) улей за оттичане не трябва да се огъва с повече от 100 мм назад под въздействието на сила от 3 N на 100 мм ширина на улея за оттичане, измерена при точката на пресичане на улея за оттичане с устройството срещу пръски в работно положение, приложена на разстояние 50 мм над долния край на улея за оттичане.
   9.3.3.   Улеят за оттичане не трябва да се намира на разстояние повече от 200 мм от най-задния край на гумата, измерено хоризонтално.
   ПРИЛОЖЕНИЕ IV
   СЪОТВЕТСТВИЕ НА ПРОИЗВОДСТВОТО
   СПИРАНЕ НА ПРОИЗВОДСТВОТО
   1.   Съответствие на производството
   1.1.   Всяко устройство срещу пръски, което е обозначено със знак за типово одобрение на ЕИО за компонент трябва да съответства на одобрения тип. Органът, който издава знака за типово одобрение на ЕИО съхранява един образец, който заедно със сертификата за типово одобрение на ЕИО за компонент може да се използва за установяване дали предлаганите на пазара устройства, които са обозначени със знака за типово одобрение на ЕИО за компонент, отговарят на заявените изисквания.
   1.2.   Типът на устройството се определя от образеца и описателната документация, които са представени при подаване на заявление за типово одобрение на ЕИО за компонент. За устройства, чиито характеристики са идентични на тези на устройството образец, и чиито останали компоненти не се различават от тези на устройство образец, с изключение на варианти, които не оказват влияние върху посочените в настоящото приложение свойства, може да се счита, че принадлежат към същия тип.
   1.3.   Производителят извършва редовни проверки, за да гарантира съответствието на производството на одобрения тип.
   За целта производителят трябва:

               —

               да разполага с подходящо оборудвана лаборатория за провеждане на основните изпитвания или

               —

               да възлага провеждането на изпитванията за съответствие на производството на акредитирана лаборатория.

         Резултатите от проверките за съответствие на производството се предоставят за проверка от страна на компетентните органи най-малко за срок от една година.
   1.4.   Компетентните органи могат да провеждат и проверки на място.
   1.5.   Съответствието на производството с одобрения тип устройство трябва да се проверява при условията и в съответствие с методите, предвидени в приложение II.
   При поискване от страна на органите, издали типовото одобрение за компонент, производителите им предоставят типово одобрени преди това устройства за целите на изпитванията или проверките за съответствие.
   1.6.   Устройствата се считат за съответстващи, ако 9 от 10 произволно избрани образци отговарят на изискванията на точка 4 от приложение II, допълнение 1 и 2.
   1.7.   Ако посоченото в точка 1.6 условие не е изпълнено, трябва да се проверят допълнителни произволно избрани 10 образеца.
   Средно аритметичната стойност от всички извършени измервания трябва да съответства на спецификациите в точка 4 от приложение II, допълнение 1 и 2, като никое отделно измерване не трябва да е по-малко от 95 % от определената стойност.
   2.   Спиране на производството
   Притежател на типово одобрение на ЕИО за компонент, който спира производството, трябва незабавно да информира за това компетентните органи.
   ФИГУРИ

      Фигура 1

      Ширина (q) на калник (а) и местоположение на престилката (j)

      Забележка: Цифрите се отнасят за съответните точки в приложение III.

      Фигура 2

      Размери на калника и външната престилка

   Забележка:

               1.

               Цитираните цифри се отнасят за съответните точки в приложение III.

               2.

               Т: големина на калника.

      Фигура 3

      Местоположение на калника и улея за оттичане

      Забележка: Цитираните цифри се отнасят за съответните точки в приложение III.

      Фигура 4

      Калници и външна престилка за направляващи или самонаправляващи се, или ненаправляващи колела

   Забележка:

               1.

               Цитираните цифри се отнасят за съответните точки в приложение III.

               2.

               Т: големина на калника.

      Забележка: Цитираните цифри се отнасят за съответните точки в приложение III.

      Фигура 5

      Диаграма, на която е показан комплект система срещу пръски, включваща устройства срещу пръски, оборудвани с поглъщатели на енергия за оси, които са оборудвани с ненаправляващи или самонаправляващи се колела

      (Приложение III – точки 6.2 и 8)

      Фигура 6

      Диаграма, на която е показан комплект система срещу пръски, включваща устройства срещу пръски, оборудвани с въздушно/водни сепаратори за оси, които са оборудвани с направляващи, ненаправляващи или самонаправляващи се колела

   Забележка:

               1.

               Цитираните цифри се отнасят за съответните точки в приложение III.

               2.

               Т: големина на калника.

      Фигура 7

      Диаграма, на която е показан комплект система срещу пръски, включваща устройства срещу пръски (калник, улей за оттичане, външна престилка) за множествени оси, при които разстоянието между гумите не надвишава 300 мм d ≥ 250: необходим улей за оттичане

   Забележка:

               1.

               Цитираните цифри се отнасят за съответните точки в приложение III.

               2.

               Т: големина на калника.

      Фигура 8

      Съоръжение за изпитване на устройства срещу пръски от енергийно-абсорбционен тип

      (Виж приложение II, допълнение 1)

   Забележка:
   А= подаване на вода от помпа
   В= поток към резервоара на колектора
   C= колектор с вътрешни размери: дължина 500 (+ 5/–0) мм и ширина 75 (+ 2/–0) мм
   D= диаметър на тънкостенна тръба 54 мм
   E= радиално пробити 12 отвора с диаметър 1,68 (+ 0,025/–0) мм, както е показано на диаграмата
   F= подлежащ на изпитване образец с ширина 500 (+ 0/–5) мм.
   Всички линейни размери са посочени в милиметри.

      Фигура 9

      Съоръжение за изпитване на устройства срещу пръски от въздушно-воден сепараторен тип

      (Виж приложение II, допълнение 2)